
Către:

BIROUL PERMANENT
AL
CAMEREI DEPUTAŢILOR,

 	
Vă înaintăm, alăturat, RAPORTUL asupra proiectului de Lege privind unele măsuri pentru studierea istoriei comunităţilor evreieşti din România, transmis cu adresa Plx 70 şi înregistrat la  Comisia pentru apărare, ordine publică şi siguranţă naţională cu nr. 4c-15/166/25.02.2019                                                                      
În raport de obiectul şi conţinutul său, proiectul de lege face parte din categoria legilor ordinare.	

Președinte,                                              

Dorel-Gheorghe CĂPRAR 

Comisia pentru apărare, ordine                                                         București, 26.02.2019                              publică și siguranță națională                                                                            Plx 70/2019
Nr. 4c-15/166/25.02.2019                        

                                               
RAPORT  
asupra proiectului de Lege privind unele măsuri pentru 
studierea istoriei comunităţilor evreieşti din România 

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională, a fost sesizată, cu dezbaterea pe fond, a proiectului de Lege privind unele măsuri pentru studierea istoriei comunităţilor evreieşti din România, transmis cu adresa Plx.70/2019 şi înregistrat la  Comisia pentru apărare, ordine publică şi siguranţă naţională cu nr. 4c-15/ 116 din 25.02.2019.
Consiliul Legislativ, conform avizului cu nr. 1101/19.11.2018, a avizat favorabil cu observații și propuneri,  acest  proiect de lege.
Proiectul de lege are ca obiect de reglementare declasificarea informațiilor cuprinse în documentele adoptate, primite, realizate sau transmise de Consiliul de Miniștri Consiliul de Cabinet sau Consiliul de Stat, în perioada 1938-1989, depozitate la Arhivele Naționale ale României și în arhiva Secretariatului General al Guvernului  cu privire la comunitățile evreiești și viața comunitară evreiască în toate formele acesteia, în vederea studierii istoriei comunităților evreiești din România.  
2. Prin obiectul de reglementare și conținutul său, proiectul de lege face parte din categoria legilor ordinare.
3. La lucrări au participat, în calitate de invitați, din partea Ministerului Afacerilor Interne, domnul subsecretar de stat Mihai Bobescu, domnii Cosmin Iliescu și Cristian Cap Alb din partea Oficiului Registrului Național al Informațiilor Secrete de Stat  și domnul Cristian Anița, Director al Arhivelor Naționale ale României. 
4. Potrivit prevederilor art. 75 alin. (1) și (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este camera decizională.
5. Membrii  Comisiei pentru apărare, ordine publică şi siguranţă naţională au fost prezenţi la ședință conform listei de prezență.
6. În urma dezbaterilor, în şedinţa din 26 februarie 2019, membrii Comisiei  au hotărât, cu unanimitate de voturi, să propună Plenului Camerei Deputaţilor adoptarea proiectului de Lege privind unele măsuri pentru studierea istoriei comunităţilor evreieşti din România, cu amendamentele admise  redate în Anexa care face parte integranta din prezentul raport. 

	Președinte,     
    
	Secretar,                               

	Dorel-Gheorghe CĂPRAR 

	Dumitru Lupescu




Anexa  PLx 70/2019
A M E N D A M E N T E    A D M I S E

	Nr.
crt.
	Text Senat 
	Amendamente propuse
	Motivaţii

	0
	1
	2
	3

	1
	Titlul legii
[bookmark: bookmark0][bookmark: bookmark1]Lege privind unele măsuri pentru studierea istoriei comunităţilor evreieşti din România

	
Nemodificat
	

	2
	Art. 1.- Prin derogare de la prevederile alin.(l0) al art.24 din Legea nr. 182/2002 privind protecţia informaţiilor clasificate, cu modificările şi completările ulterioare, se declasifică hotărârile clasificate adoptate, precum şi documentele clasificate primite, realizate sau transmise de Consiliul de Miniştri, Consiliul de Cabinet sau Consiliul de Stat în perioada 1938-1989, depozitate la Arhivele Naţionale ale României şi în arhiva Secretariatului General al Guvernului, privind comunităţile evreieşti şi viaţa comunitară evreiască în toate formele acesteia, Cultul Mozaic, respectiv organizaţiile, societăţile, asociaţiile, aşezămintele, fundaţiile evreieşti/israelite/mozaice.

	Art. 1.- Prin derogare de la prevederile alin. (4) și alin.(l0) ale art.24 din Legea nr. 182/2002 privind protecţia informaţiilor clasificate, cu modificările şi completările ulterioare, se declasifică hotărârile clasificate adoptate, precum şi documentele clasificate primite, realizate sau transmise de Consiliul de Miniştri, Consiliul de Cabinet sau Consiliul de Stat în perioada 1938-1989, depozitate la Arhivele Naţionale ale României şi în arhiva Secretariatului General al Guvernului, privind comunităţile evreieşti şi/sau formele de organizare ale acestora, Cultul Mozaic, respectiv organizaţiile, societăţile, asociaţiile, aşezămintele, fundaţiile evreieşti/israelite/mozaice.

Autor
Membrii Comisiei pentru apărare, ordine publică şi siguranţă naţională

	Pentru concizia și claritatea reglemetării conform punctului de vedere al Consiliului Legislativ. 

	3
	Art. 2.- Deţinătorii documentelor ce conţin informaţiile clasificate prevăzute la art. 1, precum şi cei care deţin copii ale acestora iau măsuri pentru suprimarea marcajelor de clasificare şi scoaterea informaţiilor de sub incidenţa reglementărilor proiective prevăzute de lege.

	Nemodificat
	






	4
	Art. 3.- Prin derogare de la prevederile art.28 şi 30 şi ale anexei nr.6 la Legea Arhivelor Naţionale nr. 16/1996, republicată, documentele ce conţin informaţiile declasificate potrivit prevederilor art. l se pun imediat la dispoziţia persoanelor interesate, la cererea acestora.

	Nemodificat

